Noteikumi – European Money Quiz

2018. gada 14. februāris

**Konkursa nolikums**

1. Konkursā var piedalīties 13-15 gadus veci jaunieši, jeb 7.-9.kl. skolnieki

2. Skolēniem ir tiesības piedalīties neatkarīgi no skolas vai mācību klases novirziena.

3. Lai pieteiktos, dalībniekiem ir jāreģistrējas līdz 10.03.2018 - [www.ej.uz/EMQregistracija](http://www.ej.uz/EMQregistracija)

Pēc reģistrēšanās “Nickname” tiek izveidots automātiski un katrais skolai nosūtīts uz epastu līdz 11.03.2018

\* Reģistrāciju pārvaldīs Latvijas Komercbanku asociācija (turpmāk LKA)

**Kontakti un konfidencialitāte**

4. Eiropas Banku Federācija (turpmāk EBF) un LKA apņemas izmantot reģistrācijas logā ievadītos datus (skolas nosaukumu, klasi, skolotājas vārdu, uzvārdu un kontaktinformāciju) tikai sacensību nolūkiem.

5. Ievadot savus personas datus, iesaistītie skolēni un skolotāji piekrīt, ka uzvarējušās komandas un tās dalībnieku vārdi tiek publicēti EBF un LKA tīmekļa vietnēs un reklāmas materiālos, kas saistīti ar konkursa norisi.

6. Latvijā uzvarējusī klase piekrīt, ka tiek publiskotas fotogrāfijas/video no Eiropas gala pasākuma Briselē 2018. gada 8. maijā.

**Uzvarētāju izvēle**

7. Konkursā uzvar klase, kura īsākajā laikā sniedz visvairāk pareizo atbilžu uz jautājumiem, izmantojot Kahoot! bezmaksas mācību platformu.

8. Informāciju par konkursa rezultātiem LKA publicēs organizācijas mājas lapā 23. martā plkst. 15:00

9. Latvijas mēroga viktorīnas uzvarētājiem septiņu dienu laikā pēc sacensību noslēguma datuma jāapstiprina viņu vēlme piedalīties Eiropas finālā Briselē. Ja LKA nevar sazināties ar uzvarētāju vai ja uzvarētājs nevar pieņemt balvu, dalība sacensībās Briselē tiek piešķirta dalībniekam, kas saņēmis nākamo lielāko punktu skaitu.

10. Uzvarējušai klasei dalībai Eiropas finālam jādeliģē 2 skolēni, kurus pavada 1 skolotājs. Ja nepieciešams LKA piedāvā organizēt papildus “European Money Quiz” izspēli starp skolēniem individuāli, lai noteiktu 2 spēcīgākos līderus.

11. LKA sazināsies ar uzvarētāju klasi, lai vienotos par vienu dienu aprīlī, kad klasei būs iespēja piedalīties LKA izglītojošās aktivitātēs.

12. Eiropas finālā piedalās 2 skolēni no katras valsts, kuri atbild uz jautājumiem savā dzimtajā valodā. Eiropas uzvarētāji būs komanda, kura īsākajā laikā sniegs precīzākās atbildes. To automātiski noteiks Kahoot! platforma. Uzvarētāju komanda tiks paziņota uz vietas.

13. Uzvarējusī komanda saņems balvu savai klasei.

**Daži citi noteikumi**

14. EBF un tās biedri neuzņemas atbildību par bojājumiem, zaudējumiem, saistībām, ievainojumiem vai vilšanos sajūtu, kas radušās dalībniekiem saistībā ar sacensību uzsākšanu vai balvas saņemšanu.

15. EBF arī atsakās no atbildības par jebkādām traumām vai kaitējumu, kas radies dalībnieka vai citu personu IT ierīcēm, lejupielādējot jebkādus materiālus vai piedaloties konkursā.

16. Balva neietver ceļojumu apdrošināšanu, personiskos izdevumus vai neparedzētas izmaksas.

17. Balvas ieguvējs ir atbildīgs par to, lai viņam būtu ceļošanai derīgs personu apliecinošs dokuments - pase, ceļojumu apdrošināšana un vismaz viena vecāka vai aizbildņa notariāli apliecināta pilnvara bērna izceļošanai no valsts pilnvarotās personas pavadībā, kā arī bērna dzimšanas apliecība vai tās notariāli apliecināta kopija.

18. EBF un tās locekļi saglabā tiesības diskvalificēt jebkuru dalībnieku, kuri tiek turēti aizdomās par krāpšanos jebkādā veidā, anulējot dalībnieku rezultātus konkursa datu bāzē.

**Tehniskā specifikācija**

Kahoot!

Izvēloties lietot Kahoot aplikāciju telefonā, nepieciešams:

* App Store- IOS 9 vai jaunāks
* Google Play- Android 4.4 vai jaunāks

Izvēloties tiešsaistē, Kahoot! atbalsta divas jaunākās versijas Chrome, Firefox, Safari, Edge un Internet Explorer Kā vislabāko interneta pārluku Kahoot! rekomendē Chrome.

Lai pārliecinātos par Kahoot! funkcionalitāti uz jums vēlamā pārluka, to varat izdarīt šeit: [www.test.kahoot.it](http://www.test.kahoot.it)

Youtube tiešsaiste Latvijas mēroga finālā

Lai nodrošinātu kvalitatīvu tiešraidi, nepieciešams pietiekami kvalitatīvs un ātrs internets, kā arī dators vai planšetdators ar pietiekamu apstrādes jaudu, lai nodrošinātu optimālu straumēšanas ātrumu. Jums būs nepieciešams:

* Pēdēja versija Google Chrome (vēlams), Firefox, MS Edge vai Safari
* Operētājsistēma: Windows 7 (vai augstāka), Mac OS X 10.7 (vai augstāka) vai Ubuntu 10 (vai augstāka)
* Interneta ātrums ar 1+ Mbps\*

\* Lūdzu, ņemt vērā, ka Youtube livestream prasa pietiekamu interneta ātrumu. Saskaņā ar Youtube jums ir nepieciešams ātrum vismaz 2,5 Mb / s, lai vienmērīgi skatītos augstas izšķirtspējas (HD, 720p) video. Standarta izšķirtspējas videoklipam (SD, 360p) ir nepieciešams ātrums no 1 līdz 2,5 Mb / s. Pārbaudīt interneta ātrumu ir iespējams šeit: <http://www.speedtest.net>